CELEX: 62006CA0368
Language: lt
Date: 2007-12-18 00:00:00
Title: Byla C-368/06 2007 m. gruodžio 18 d. Teisingumo Teismo (pirmoji kolegija) sprendimas ( Tribunal administratif de Lyon (Prancūzija) prašymas priimti prejudicinį sprendimą) Cedilac SA prieš Ministère de l'Économie, des Finances et de l'Industrie (Šeštoji PVM direktyva — Teisė į atskaitą — Nedelsiamos atskaitos ir mokesčių neutralumo principai — PVM permokos perkėlimas į tolesnį laikotarpį arba grąžinimas — Vieno mėnesio atidėjimo taisyklė — Pereinamojo laikotarpio nuostatos — Atleidimo nuo mokesčio taikymas ir toliau)

23.2.2008   
            
            
               LT
            
            
               Europos Sąjungos oficialusis leidinys
            
            
               C 51/20
            
         2007 m. gruodžio 18 d. Teisingumo Teismo (pirmoji kolegija) sprendimas (Tribunal administratif de Lyon (Prancūzija) prašymas priimti prejudicinį sprendimą) Cedilac SA prieš Ministère de l'Économie, des Finances et de l'Industrie
   
   (Byla C-368/06) (1)
   
   (Šeštoji PVM direktyva - Teisė į atskaitą - Nedelsiamos atskaitos ir mokesčių neutralumo principai - PVM permokos perkėlimas į tolesnį laikotarpį arba grąžinimas - Vieno mėnesio atidėjimo taisyklė - Pereinamojo laikotarpio nuostatos - Atleidimo nuo mokesčio taikymas ir toliau)
   (2008/C 51/32)
   Proceso kalba: prancūzų
   Prašymą priimti prejudicinį sprendimą pateikęs teismas
   Tribunal administratif de Lyon
   Šalys pagrindinėje byloje
   
      Ieškovė: Cedilac SA
   
   
      Atsakovė: Ministère de l'Économie, des Finances et de l'Industrie
   
   Dalykas
   Prašymas priimti prejudicinį sprendimą — Tribunal administratif de Lyon — 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1, toliau — Šeštoji direktyva) 17 straipsnio ir 18 straipsnio 4 dalies išaiškinimas — Pasinaudojimo teise į PVM, kuris taikomas apmokestinamos ūkinės operacijos kainai, atskaitą būdai, kai leidžiama atskaityti suma viršija nustatytu deklaravimo laikotarpiu mokėtiną mokesčio sumą —Permokos perkėlimas į tolesnį laikotarpį arba grąžinimas
   Rezoliucinė dalis
   1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas 17 straipsnis ir 18 straipsnio 4 dalis turi būti aiškinami taip, kad jie nedraudžia nacionalinės priemonės, kaip antai pereinamojo laikotarpio nuostata, numatyta 1993 m. birželio 22 d. Įstatyme Nr. 93-859 dėl Finansų įstatymo pataisų 1993 m., skirta papildyti nacionalinės nukrypti leidžiančios nuostatos, kuri yra galima pagal šios direktyvos 28 straipsnio 3 dalies d punktą, panaikinimą su sąlyga, kad nacionalinis teismas patikrins, ar šios priemonės taikymas kiekvienu atskiru atveju sumažina minėtos nacionalinės leidžiančios nukrypti nuostatos poveikį.
   
      (1)  OL C 281, 2006 11 18.